ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0213/97 υποβολή: Glyn Ford (PSE) προς το Συμβούλιο (6 Φεβρουαρίου 1997)

Θέμα: Οι Ταμίλ στη Σρι Λάνκα

Έχει το Συμβούλιο των Υπουργών επίγνωση των βιαιοπραγιών που διαπράττονται εις βάρος της μειονότητας των Ταμίλ στη Σρι Λάνκα;

Τί μέτρα θα ληφθούν για να σταματήσει η καταπίεσή τους;

Απάντηση (5 Ιουνίου 1997)

Είναι σαφές, όπως έχει καταδειχθεί από προηγούμενες ερωτήσεις άλλων αξιότιμων βουλευτών, ότι η κατάσταση στη Σρι Λάνκα είναι περίπλοκη και ότι έχουν διαπραχθεί βιαιότητες εναντίον αθώων κοινοτήτων ανεξάρτητα από την καταγωγή τους. Καταδικάζεται κάθε πράξη βίας, ιδίως εναντίον αθώων πολιτών. Αντί να επιχειρήσει να αποδώσει ευθύνη στο ένα ή το άλλο μέρος, η Ένωση πιστεύει ότι ο μόνος τρόπος επίτευξης διαρκούς ειρήνης και σταθερότητας είναι ο διάλογος. Η βία το μόνο που επιτυγχάνει είναι η δημιουργία σωματικών και ψυχικών τραυμάτων.
ΓΡΑΠΤΗ ΕΡΩΤΗΣΗ E-1183/97 υποβολή: Christine Barthet-Mayer (ARE) προς την Επιτροπή (3 Απριλίου 1997)

Θέμα: Προσέγγιση των συντελεστών ειδικών φόρων κατανάλωσης για το οινόπνευμα και τα αλκοολούχα ποτά στο πλαίσιο της ενιαίας αγοράς της ΕΕ

Από την εγκαθίδρυση της ενιαίας αγοράς την 1/1/1993 η ελεύθερη κυκλοφορία των αλκοολούχων ποτών μεταξύ των οποίων τα κρασιά των ανεξάρτητων παραγωγών, των συνεταιρισμών ή του εμπορίου, παρεμποδίζεται λόγω της μη εναρμόνισης των διαδικασιών και των ειδικών φόρων κατανάλωσης. Οι μικροί παραγωγοί ιδιαίτερα οι οινοπαραγωγοί που δεν έχουν θυγατρικές στα άλλα κράτη μέλη βλάπτονται από το σύστημα του ελεύθερου ανταγωνισμού. Στο πλαίσιο του ενδοκοινοτικού εμπορίου μικρών ποσοτήτων (απαλλαγή που προβλέπεται στην οδηγία 92/12 για την κυκλοφορία ((ΕΕ L 76 της 23.3.1992, σελ. 1 ))) οι παραγωγοί δεν δύνανται να πωλούν απ' ευθείας σε ιδιώτες δι' αποστολής με ενιαίο και εναρμονισμένο μεταξύ κρατών μελών δελτίο αποστολής αλλά οφείλουν να περνούν από φορολογικό εκπρόσωπο, αμειβόμενο κατ' αποκοπή, πράγμα που αυξάνει το κόστος, παρατείνει τις προθεσμίες και τις διοικητικές διαδικασίες πέραν του προηγούμενου τελωνειακού συστήματος.

Είναι διατεθειμένη η Επιτροπή να βρει εναλλακτική αποτελεσματική και ταχεία λύση για να ξεμπλοκάρει μια ανυπόφορη κατάσταση έμμεσης παρεμπόδισης της ελεύθερης κυκλοφορίας και της ίσης μεταχείρισης των συναλλαγών στον τομέα αυτό;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις P-1141/97 και E-1183/97 (24 Απριλίου 1997)

Η Επιτροπή έχει επίγνωση των δυσχερειών που συναντήθηκαν από επιχειρηματίες στις ενδοκοινοτικές συναλλαγές μικρών ποσοτήτων εμφιαλωμένου οίνου.

Η βάση του προβλήματος στο οποίο αναφέρθηκε το αξιότιμο μέλος προφανώς βρίσκεται στην έλλειψη εναρμόνισης των συντελεστών ειδικού φόρου κατανάλωσης. Κατά συνέπεια, τα κράτη μέλη τα οποία εφαρμόζουν αρκετά υψηλό συντελεστή ειδικού φόρου κατανάλωσης, ως αποδέκτες ενδοκοινοτικών αποστολών οίνου οφείλουν να επιβάλλουν αρκετά αυστηρούς όρους ώστε να προστατεύσουν τα εθνικά τους έσοδα.

Εξάλλου, η κοινοτική νομοθεσία η οποία εφαρμόζεται στον τομέα των εξ αποστάσεως πωλήσεων, ιδίως το άρθρο 10 της οδηγίας 92/12/ΕΟΚ της 25ης Φεβρουαρίου 1992 ((ΕΕ L 76 της 23.03.1992 )), δεν καθορίζει συγκεκριμένες διατυπώσεις οι οποίες πρέπει να ακολουθηθούν. Αρμοδιότητα για τον καθορισμό τους έχουν τα κράτη μέλη κατά τη μεταφορά στο εθνικό δίκαιο.

Ειδικότερα το σύστημα της φορολογικής εκπροσώπησης στον τομέα των εξ αποστάσεως πωλήσεων δεν είναι υποχρεωτικό για τα κράτη μέλη, τα οποία έχουν τη δυνατότητα να επιτρέπουν στον αποστολέα ή τον εντολοδόχο του να καταβάλλει ο ίδιος τον ειδικό φόρο κατανάλωσης.

Πάντως, η Επιτροπή αυτή τη στιγμή μελετά άλλες δυνατότητες απλοποίησης. Θα παρουσιαστούν στην έκθεση σχετικά με την εφαρμογή των άρθρων 7 έως 10 της οδηγίας 92/12 που θα διαβιβαστεί, κατά τη διάρκεια του τρέχοντος έτους, στο Κοινοβούλιο και στο Συμβούλιο.
ΓΡΑΠΤΗ ΕΡΩΤΗΣΗ E-0635/97 υποβολή: Viviane Reding (PPE) προς την Επιτροπή (6 Μαρτίου 1997)

Θέμα: Κανόνες ανταγωνισμού στον ταχυδρομικό τομέα

Όσον αφορά την πολιτική στον ταχυδρομικό τομέα, το Ευρωπαϊκό Κοινοβούλιο είχε εκφέρει σχετική γνώμη στις 9 Μαΐου 1996, την οποία ακολούθησε πολιτική συμφωνία στα πλαίσια του Συμβουλίου στις 18 Δεκεμβρίου 1996.

Ωστόσο, η Επιτροπή, αντί να περιμένει την περάτωση της νομοθετικής διαδικασίας, φαίνεται ότι έχει την πρόθεση να δημοσιεύσει ανακοίνωση σχετικά με την εφαρμογή κανόνων ανταγωνισμού στον ταχυδρομικό τομέα, ανακοίνωση που διατηρεί ιδιαίτερα έντονο κανονιστικό χαρακτήρα λόγω του οποίου υφίσταται ο κίνδυνος να τεθούν υπό αμφισβήτηση οι θέσεις του Κοινοβουλίου και του Συμβουλίου.

Τι ακριβώς συμβαίνει; Δεν θα ήταν ορθότερο να μην ασχοληθεί προς το παρόν η Επιτροπή με τη δημοσίευση αυτής της ανακοίνωσης και να περιμένει την έγκριση σχετικής οδηγίας;

Απάντηση του κ. M. Van Miert εξ ονόματος της Επιτροπής (10 Απριλίου 1997)

Μία ανακοίνωση αποτελεί το κατάλληλο μέσο, μη εξαναγκαστικό νομικά, για την έκθεση της άποψης της Επιτροπής όσον αφορά ζητήματα ιδιαίτερης σημασίας, όπως η εφαρμογή των κανόνων ανταγωνισμού στον ταχυδρομικό τομέα, τόσο στους προστατευόμενους όσο και στους απελευθερωμένους κλάδους, και οι πρακτικές συνέπειές τους.

Η Επιτροπή είχε αποφασίσει και εξαγγείλει, εδώ και πάνω από ένα χρόνο, την αναβολή της δημοσίευσης της ανακοίνωσης όσον αφορά την εφαρμογή των κανόνων ανταγωνισμού στον ταχυδρομικό τομέα, μέχρι τη στιγμή της λήψης μιας απόφασης σχετικής με την οδηγία περί των κοινών κανόνων για την ανάπτυξη των κοινοτικών ταχυδρομικών υπηρεσιών, ή το αργότερο μέχρι τα τέλη του 1996.

Η Επιτροπή εκφράζει την ικανοποίησή της για το γεγονός ότι στις 18 Δεκεμβρίου 1996, το Συμβούλιο Τηλεπικοινωνιών κατέληξε σε έναν πολιτικό συμβιβασμό, ιδίως όσον αφορά το προστατεύσιμο ορισμένων κλάδων της ταχυδρομικής αγοράς. Έχει την πεποίθηση ότι ο συμβιβασμός αυτός θα αποτελέσει κατά τους προσεχείς μήνες τη βάση μιας κοινής θέσης όσον αφορά την πρόταση οδηγίας του Κοινοβουλίου και του Συμβουλίου, προς το συμφέρον των πολιτών και των κοινοτικών επιχειρήσεων.

Αυτός ο συμβιβασμός μας επιτρέπει να προχωρήσουμε στην εκπόνηση του κειμένου της ανακοίνωσης, έτσι ώστε η τελευταία να παρέχει τις απαιτούμενες διευκρινίσεις στους ενδιαφερόμενους παράγοντες και να είναι σε συνοχή με το περιεχόμενο της οδηγίας.

Εφόσον το έργο αυτό ολοκληρωθεί, η Επιτροπή θα εκδώσει το οριστικό κείμενο της ανακοίνωσης και θα αποφασίσει σχετικά με την προσφορότερη ημερομηνία δημοσίευσης.
ΓΡΑΠΤΗ ΕΡΩΤΗΣΗ E-0897/97 υποβολή: Johanna Maij-Weggen (PPE) προς την Επιτροπή (12 Μαρτίου 1997)

Θέμα: Τρομοκρατικές ενέργειες Μουσουλμάνων εις βάρος Χριστιανών στο Πακιστάν

Γνωρίζει η Επιτροπή σχετικά με τα συμβάντα που διαδραματίσθηκαν την εβδομάδα της 14ης Φεβρουαρίου 1997 στη μικρή πόλη Shanti Nagar του Πακιστάν και 5 γειτονικά χωριά που κατοικούνται κυρίως από Χριστιανούς και όπου καταστράφηκαν πολλά σπίτια και ιδιοκτησίες Χριστιανών, με αποτέλεσμα ένα νεκρό και πολυάριθμους τραυματίες;

Είναι διατεθειμένη η Επιτροπή να ζητήσει από την πακιστανική κυβέρνηση να διαλευκάνει την υπόθεση και να αναλάβει την προστασία των χριστιανικών μειονοτήτων στο Πακιστάν;

Απάντηση του κ. Martin εξ ονόματος της Επιτροπής (14 Απριλίου 1997)

Η Επιτροπή, η οποία σε συνεργασία με το σύνολο των κρατών μελών, παρακολουθεί όλα τα θέματα που αφορούν τα δικαιώματα του ανθρώπου στο Πακιστάν, γνωρίζει τα γεγονότα στα οποία αναφέρεται το Αξιότιμο Μέλος.

Το ζήτημα όσον αφορά την ετοιμασία κατάλληλης απάντησης της Κοινότητας συζητήθηκε από τους επικεφαλής αντιπροσωπειών στην Ισλαμαμπάντ, λίγο μετά τα επιτόπου γεγονότα. Τότε, αποφασίστηκε να διενεργηθούν πρώτα έρευνες από αξιόπιστους τρίτους φορείς γύρω από την ακριβή φύση και συγκυρίες των γεγονότων και μετέπειτα να πραγματοποιηθεί ερευνητική αποστολή διπλωμάτων της Κοινότητας, πριν οποιαδήποτε άμεση επαφή με τις πακιστανικές αρχές. Οι εξακριβώσεις αυτές συνεχίζονται.
ΓΡΑΠΤΗ ΕΡΩΤΗΣΗ P-1676/97 υποβολή: Esko Seppδnen (GUE/NGL) προς την Επιτροπή (7 Μαΐου 1997)

Θέμα: Πρόγραμμα Natura 2000 και δικαίωμα των κρατών μελών να επιφέρουν αλλαγές στο καθιερωθέν πρόγραμμα

Τα κράτη μέλη οροθετούν προστατευόμενες περιοχές συμφώνως προς το πρόγραμμα NATURA 2000, και αναλαμβάνουν την υποχρέωση να ενημερώσουν την Επιτροπή της ΕΕ σχετικά με αυτές. Ωστόσο, δεν έχει ακόμη διευκρινισθεί ποιες είναι οι δυνατότητες των κρατών μελών να επιφέρουν, στο πλαίσιο του εν λόγω προγράμματος, τις αλλαγές που επιθυμούν στο ήδη καθιερωθέν πρόγραμμα.

Ως εκ τούτου θα ήθελα να υποβάλω στην Επιτροπή τις ακόλουθες ερωτήσεις:

1. Έχουν το δικαίωμα τα κράτη μέλη να επιφέρουν, σε ανεξάρτητη βάση, αλλαγές στις ευρισκόμενες στην επικράτειά τους και υπαγόμενες στο πρόγραμμα NATURA 2000 προσταστευόμενες περιοχές;

2. Έχει το δικαίωμα η Επιτροπή να επεμβαίνει σε περίπτωση που κάποιο κράτος μέλος επιθυμεί να επιφέρει αλλαγές που αφορούν τις ευρισκόμενες στην επικράτειά του προστατευόμενες περιοχές, απαγορεύοντας, π.χ., την πραγματοποίηση των αλλαγών αυτών;

Απάντηση της Κας Bjerregaard εξ ονόματος της Επιτροπής (2 Ιουνίου 1997)

Στην οδηγία 92/43 για τη διατήρηση των φυσικών ενδιαιτημάτων και της άγριας πανίδας και χλωρίδας ((ΕΕ L 206 της 22.7.1992 )) προβλέπεται η δημιουργία ενός συνεxσμενου πανευρωπαϊκού οικολογικού δικτύου τοποθεσιών με την ονομασία Natura 2000. Για το σκοπό αυτό, τα κράτη μέλη οφείλουν να προτείνουν εθνικό κατάλογο τοποθεσιών, τις οποίες προτίθενται να χαρακτηρίσουν ως ειδικές περιοχές διατήρησης. Με βάση τις προτάσεις αυτές, η Επιτροπή καταρτίζει, κατόπιν συμφωνίας με κάθε κράτος μέλος, σχέδιο καταλόγου τοποθεσιών κοινοτικής σημασίας. Τέλος, τα κράτη μέλη χαρακτηρίζουν τις τοποθεσίες που περιλαμβάνονται στον κοινοτικό κατάλογο ως ειδικές περιοχές διατήρησης.

Σε περίπτωση όπου ένα κράτος μέλος προτίθεται να τροποποιήσει μία ειδική περιοχή διατήρησης που ανήκει στο Natura 2000 και η τροποποίηση αυτή έχει ως αποτέλεσμα τον περιορισμό της προστατευόμενης περιοχής, η κατάσταση πρέπει να εκτιμηθεί με βάση τα οριζόμενα στο άρθρο 6 της οδηγίας.

Εόν η τροποποίηση πρόκειται να έχει δυσμενείς επιπτώσεις στην ακεραιότητα της συγκεκριμένης περιοχής, μπορεί να πραγματοποιηθεί μόνον εφόσον συντρέχουν επιτακτικοί λόγοι υπέρτατου δημόσιου συμφέροντος. Το κράτος μέλος πρέπει πρώτα να εξακριβώσει αν πράγματι δεν υπάρχει εναλλακτική λύση. Επιπλέον, λαμβάνει τα αναγκαία αντισταθμιστικά μέτρα για να διαφυλάξει τη συνολική συνοχή του Natura 2000 και οφείλει να γνωστοποιήσει τα εν λόγω αντισταθμιστικά μέτρα στην Επιτροπή.

Η Επιτροπή είναι δυνατόν να έχει και περαιτέρω ανάμιξη, στις περιπτώσεις όπου πρέπει να γνωμοδοτήσει σχετικά με μια τοποθεσία που φιλοξενεί έναν τύπο φυσικού ενδιαιτήματος ή ένα είδος προτεραιότητας, για τον ή το οποίο το κράτος μέλος επικαλείται άλλους επιτακτικούς λόγους υπέρτατου δημόσιου συμφέροντος πλην της υγείας του ανθρώπου ή της δημόσιας ασφάλειας.

Η Επιτροπή ελέγχει γενικά την εφαρμογή της οδηγίας και εάν διαπιστώσει ότι δεν έχουν τηρηθεί οι απαιτήσεις της οδηγίας, δύναται να λαμβάνει μέτρα σύμφωνα με τις αρμοδιότητες που της έχουν ανατεθεί και τις προβλεπόμενες διαδικασίες δυνάμει της συνθήκης ΕΚ.
ΓΡΑΠΤΗ ΕΡΩΤΗΣΗ P-1212/97 υποβολή: Bαrbara Dόhrkop Dόhrkop (PSE) προς το Συμβούλιο (2 Απριλίου 1997)

Θέμα: Καθυστέρηση της απόφασης του Συμβουλίου όσον αφορά την απαγόρευση των παρασυρόμενων απλαδιών

Ο Προεδρεύων του Συμβουλίου, κ. Patijn, δήλωσε ενώπιον του ΕΚ ότι δεν έχει διαμορφωθεί η απαιτούμενη ειδική πλειοψηφία στους κόλπους του Συμβουλίου, όσον αφορά μία πρόταση που η Επιτροπή έχει υποβάλει εδώ και τρία χρόνια, με στόχο την απαγόρευση των παρασυρόμενων απλαδιών.

Το ΕΚ έχει δηλώσει ότι συμφωνεί με την πρόταση της Επιτροπής, ενώ έχει επανειλημμένα εκφράσει την άποψη ότι τα απλάδια θα πρέπει να απαγορευθούν, επειδή το αλιευτικό αυτό εργαλείο, κατ' εξοχήν μη επιλεκτικό, προκαλεί σοβαρές βλάβες στους αλιευτικούς πόρους, ενώ έχει δυσμενέστατες συνέπειες για τα θηλαστικά και τα πτηνά.

Ποιά κράτη μέλη αντιτίθενται στην πρόταση της Επιτροπής;

Ποιούς λόγους επικαλούνται;

Απάντηση (5 Ιουνίου 1997)

Για λόγους απορρήτου των εργασιών του Συμβουλίου δεν είναι δυνατόν να δοθούν λεπτομέρειες για τις θέσεις που έλαβαν μομονωμένα μέλη του Συμβουλίου επί του θέματος αυτού.

Ως προς την ουσία, παραπέμπουμε την Αξιότιμη Βουλευτή στην απάντηση που έδωσε το Συμβούλιο στις 12 Μαρτίου 1997 σε προφορική ερώτηση του κ. Miguel Arias Canete ως προς το ίδιο θέμα.
ΓΡΑΠΤΗ ΕΡΩΤΗΣΗ P-1210/97 υποβολή: Peter Skinner (PSE) προς την Επιτροπή (26 Μαρτίου 1997)

Θέμα: Συζητήσεις στην Ευρωπαϊκή Επιτροπή σχετικά με την μεθοδολογία της ανάλυσης κόστους/οφέλους

Είναι σε θέση ο Πρόεδρος της Επιτροπής κ. Santer να παράσχει πληροφορίες εν σχέσει με τις διεξαγόμενες στην Ευρωπαϊκή Επιτροπή συζητήσεις σχετικά με τη μεθοδολογία της ανάλυσης κόστους/οφέλους και την μελέτη επιπτώσεων; Ακόμη, είναι σε θέση η Επιτροπή να διευκρινίσει ποιά διαδικασία υποβολής προσφορών εφαρμόστηκε για την πρόσληψη εμπειρογνωμόνων ή ειδικών για την παροχή συμβουλών στην Επιτροπή εν σχέσει με τα θέματα αυτά; Αναφέρομαι συγκεκριμένα στους όρους των συμβολαίων ή στις συμφωνίες πρώην μελών της Ομάδας Molitor. Δεδομένου ότι η Ομάδα Molitor έχει πλέον περατώσει την εκπόνηση της έκθεσής της, υπό ποίο καθεστώς πρώην μέλη της ομάδας αυτής συμμετέχουν, επί του παρόντος, σε συζητήσεις της Επιτροπής; Επιπλέον, είναι σε θέση η Επιτροπή να διευκρινίσει τον βαθμό συμμετοχής στις εν λόγω συζητήσεις των κοινωνικών εταίρων και άλλων ομάδων συμφερόντων που εκπροσωπούν όλα τα κοινωνικά στρώματα;

Απάντηση του κ. Santer εξ ονόματος της Επιτροπής (23 Απριλίου 1997)

Όπως αναφέρεται στις εκθέσεις της «Βελτίωση της νομοθεσίας» ((CSE (96) 7 CSE (95) 580 )), η Επιτροπή ξεκίνησε, μετά την έγκριση στις 16 Ιανουαρίου 1996 των γενικών κατευθυντήριων γραμμών της για τη νομοθετική πολιτική της, τον εξορθολογισμό και τον εκσυγχρονισμό των αξιολογήσεων αντικτύπου. Οι εργασίες αυτές οδήγησαν κυρίως σ' ένα προβληματισμό για τις δυνατότητες εισαγωγής τεχνικών ανάλυσης κόστους-οφέλους.

Στον προβληματισμό αυτό, η Επιτροπή είναι ανοικτή στις θέσεις των διαφόρων οικονομικών και κοινωνικών κλάδων και εξετάζει την εμπειρία των διαφόρων διοικήσεων, λαμβάνοντας παράλληλα γνώση γνωμών από ανεξάρτητους εμπειρογνώμονες.

Όταν συνάπτει συμβάσεις παροχής υπηρεσιών, η Επιτροπή συμμορφώνεται με τις διατάξεις της κοινοτικής νομοθεσίας σε θέματα δημοσίων συμβάσεων. Μέχρι σήμερα, δεν έχει ανατεθεί καμία σύμβαση σε πρώην μέλη της ομάδας ανεξάρτητων εμπειρογνωμόνων νομοθετικής και διοικητικής απλούστευσης (ομάδα «Molitor»).
ΓΡΑΠΤΗ ΕΡΩΤΗΣΗ E-1105/97 υποβολή: Jesϊs Cabezσn Alonso (PSE) προς την Επιτροπή (21 Μαρτίου 1997)

Θέμα: Υποστήριξη της Επιτροπής προς την πρωτοβουλία «πρώτη ευρωπαϊκή συνάντηση»

Ποιο είναι το πλαίσιο από τη διεκδίκηση της ταυτότητας ως την πολιτική βία, ή ποιά ήταν τα κριτήρια βάσει των οποίων η Επιτροπή αποφάσισε να θέσει υπό την αιγίδα της την «πρώτη ευρωπαϊκή συνάντηση: από τη διεκδίκηση της ταυτότητας ως την πολιτική βία» (Biarritz, Donostia/San Sebastian), η οποία πρόσφατα ακυρώθηκε αλλά προβλεπόταν να πραγματοποιηθεί στις 6 και 7 Μαρτίου 1997;

Έδωσε η Επιτροπή τη συγκατάθεσή της, ώστε μια πολιτική ομάδα του ΕΚ (ΕΡΣ) να εκμεταλλευθεί την πρωτοβουλία και να χρησιμοποιήσει την έκφραση «sous l'ιgide de la Commission europιenne»;

Ποια υπηρεσία της Επιτροπής είναι αρμόδια επί του θέματος αυτού;

Απάντηση του κ. Oreja εξ ονόματος της Επιτροπής (16 Μαΐου 1997)

Δεν έχει ληφθεί καμία απόφαση να τεθεί υπό την αιγίδα της Επιτροπής η συνάντηση του με έδρα το Παρίσι «Reunir», με θέμα «De la revendication identitaire ΰ la violence politique». Η Επιτροπή πληροφορήθηκε ότι η εν λόγω συνάντηση αναβλήθηκε επ' αόριστον.
ΓΡΑΠΤΗ ΕΡΩΤΗΣΗ E-1208/97 υποβολή: Luciano Vecchi (PSE) προς το Συμβούλιο (4 Απριλίου 1997)

Θέμα: Δολοφονία του ιταλού πολίτη Giacomo Turra στην Κολομβία

Στις 4 Σεπτεμβρίου 1995 ο ιταλός πολίτης Giacomo Turra δολοφονήθηκε αγρίως από άτομα της αστυνομίας της πόλης της Καρθαγένης (Κολομβία). Το θύμα είχε μεταβεί στη χώρα αυτή για λόγους σπουδών και ουδέποτε υπήρξαν εις βάρος του υποψίες ή διατυπώθηκε κατηγορία για οποιαδήποτε εγκληματική δραστηριότητα.

Έκτοτε οι αρχές - πολιτικές και στρατιωτικές αρχές της Κολομβίας με εξαίρεση το Γενικό Εισαγγελέα -, παρά τις επανειλημμένες διαβεβαιώσεις τους ότι επιθυμούν τη συνεργασία, μποϋκόταραν με κάθε μέσο κάθε ενέργεια έρευνας και παρεμπόδισαν την παραπομπή στη δικαιοσύνη των αστυνομικών οι οποίοι είχαν πρωταγωνιστήσει στον θανάσιμο ξυλοδαρμό.

Ερωτάται το Συμβούλιο:

1. Εάν έχουν γίνει επίσημες ενέργειες για να ζητηθεί από τις κολομβιανές αρχές να φωτιστεί πλήρως ο θάνατος του Giacomo Turra και να προσαχθούν στη δικαιοσύνη οι δολοφόνοι του.

2. Εάν θεωρεί σκόπιμο να ενεργήσει, ακόμη και απειλώντας την επιβολή κυρώσεων εις βάρος της Κολομβίας, ώστε η ζωή και η ασφάλεια των κοινοτικών πολιτών να μην κινδυνεύουν πλέον από την εγκληματική και σκανδαλώδη συμπεριφορά μελών των κολομβιανών δυνάμεων ασφαλείας - της εθνικής αστυνομίας Κολομβίας.

Απάντηση (16 Ιουνίου 1997)

Το Συμβούλιο δεν διαθέτει καμία πληροφορία σχετικά με την περίπτωση του Giacomo Turra που έθιξε το αξιότιμο μέλος του Κοινοβουλίου.

Το Συμβούλιο εξακολουθεί να παρακολουθεί εκ του σύνεγγυς τν επικρατούσα στην Κολομβία κατάσταση. Ανησυχεί πάρα πολύ για την δύσκολη κατάσταση που επικρατεί στην χώρα όσον αφορά τον σεβασμό των ανθρωπίνων δικαιωμάτων.
ΓΡΑΠΤΗ ΕΡΩΤΗΣΗ E-1209/97 υποβολή: Luciano Vecchi (PSE) προς την Επιτροπή (7 Απριλίου 1997)

Θέμα: Δολοφονία του ιταλού πολίτη Giacomo Turra στην Κολομβία

Στις 4 Σεπτεμβρίου 1995 ο ιταλός πολίτης Giacomo Turra δολοφονήθηκε αγρίως από άτομα της αστυνομίας της πόλης της Καρθαγένης (Κολομβία). Το θύμα είχε μεταβεί στη χώρα αυτή για λόγους σπουδών και ουδέποτε υπήρξαν εις βάρος του υποψίες ή διατυπώθηκε κατηγορία για οποιαδήποτε εγκληματική δραστηριότητα.

Έκτοτε οι αρχές - πολιτικές και στρατιωτικές αρχές της Κολομβίας με εξαίρεση το Γενικό Εισαγγελέα -, παρά τις επανειλημμένες διαβεβαιώσεις τους ότι επιθυμούν τη συνεργασία, μποϋκόταραν με κάθε μέσο κάθε ενέργεια έρευνας και παρεμπόδισαν την παραπομπή στη δικαιοσύνη των αστυνομικών οι οποίοι είχαν πρωταγωνιστήσει στον θανάσιμο ξυλοδαρμό.

Ερωτάται η Επιτροπή:

1. Εάν έχουν γίνει επίσημες ενέργειες για να ζητηθεί από τις κολομβιανές αρχές να φωτιστεί πλήρως ο θάνατος του Giacomo Turra και να προσαχθούν στη δικαιοσύνη οι δολοφόνοι του.

2. Εάν θεωρεί σκόπιμο να ενεργήσει, ακόμη και απειλώντας την επιβολή κυρώσεων εις βάρος της Κολομβίας, ώστε η ζωή και η ασφάλεια των κοινοτικών πολιτών να μην κινδυνεύουν πλέον από την εγκληματική και σκανδαλώδη συμπεριφορά μελών των κολομβιανών δυνάμεων ασφαλείας - της εθνικής αστυνομίας Κολομβίας.

Aπάντηση του κ. Marin εξ ονόματος της Επιτροπής (13 Μαΐου 1997)

Η Επιτροπή παρακολουθεί με ανησυχία την εξέλιξη της κατάστασης στην Κολομβία και έχει ενημερωθεί για την περίπτωση του κ. Turra, στην οποία αναφέρεται το Αξιότιμο Μέλος του Κοινοβουλίου. Η κλιμάκωση της σύγκρουσης μεταξύ του ανταρτοπολέμου, των παραστρατιωτικών οργανώσεων και των ενόπλων δυνάμεων είχε ως άμεσες συνέπειες μια σταθερή αύξηση του αριθμού των θυμάτων και μια σημαντική εξασθένηση του κράτους δικαίου στη χώρα. Η Επιτροπή μέσω της αντιπροσωπείας της στην Santa Fι de Bogotα συνεχίζει να παρακολουθεί προσεκτικά αυτή την κατάσταση, σε συντονισμό με τις πρεσβείες των κρατών μελών που είναι διαπιστευμένες στην Κολομβία.

Η Επιτροπή ελπίζει ότι η εγκατάσταση ενός γραφείου του Ύπατου Αρμοστή των Ηνωμένων Εθνών για τα δικαιώματα του ανθρώπου στην Bogota θα μπορέσει να οδηγήσει σε βελτίωση όσον αφορά τον σεβασμό των δικαιωμάτων του ανθρώπου στην Κολομβία.

Αυτό το γραφείο θα είναι ιδίως επιφορτισμένο με τη σύνταξη έκθεσης για τον Ύπατο Αρμοστή με βάση πληροφορίες και καταγγελίες που θα συγκεντρώνονται επιτόπου. Το γραφείο έχει ανατεθεί σε ένα διεθνή διευθυντή, διορισμένο από τα Ηνωμένα Έθνη, και απαριθμεί πέντε διεθνείς παρατηρητές, που χρηματοδοτούνται από την Ευρωπαϊκή Κοινότητα.
ΓΡΑΠΤΗ ΕΡΩΤΗΣΗ P-1071/97 υποβολή: Roberta Angelilli (NI) προς την Επιτροπή (17 Μαρτίου 1997)

Θέμα: Ιδιωτικοποίηση της δημοτικής επιχείρησης ενέργειας και περιβάλλοντος της Ρώμης

Στις 16 Ιουλιου 1996, απαντώντας στη γραπτή ερώτηση Ρ-1747/96 ((ΕΕ C 345 της 15.11.1996, σελ. 102. )) με θέμα ACEA και ACCL [Δημοτική Επιχείρηση Ενέργειας και Περιβάλλοντος και Κεντρική Δημοτικη Επιχείρηση Γάλακτος], ο Επιτροπος Monti ανακοίνωσε το ενδεχόμενο κίνησης εκ μέρους της Επιτροπής της διαδικασίας για παράβαση βάσει του άρθρου 169 της Συνθήκης ΕΚ. Ο Δήμος της Ρώμης είχε πράγματι παραλείψει να αποστείλει στην Υπηρεσία Επισήμων Εκδόσεων το κείμενο της προκήρυξης για τη θέση ειδικού συμβούλου (Advisor) για την ιδιωτικοποίηση της Δημοτικής Επιχείρησης Ενέργειας και Περιβάλλοντος, παρεμποδίζοντας επομένως την προβλεπόμενη δημοσίευση στην ΕΕΕΚ. Εν τω μεταξύ ο ίδιος Δήμος, όχι μόνο προέβη στην ανάθεση του έργου αλλά και προωθεί τη διαδικασία της ιδιωτικοποίησης.

Μπορεί η Επιτροπή να δώσει πληροφορίες σχετικά με τις εξελίξεις της υπόθεσης αυτής;

Συγκεκριμένα, μπορεί η Επιτροπή να αναφέρει εάν υφίστανται οι αναγκαίες προϋποθέσεις για την κίνηση της προαναφερθείσας διαδικασίας βάσει του άρθρου 169 της Συνθήκης ΕΚ;

Τέλος, ποιες θα είναι οι συνέπειες από την κίνηση της παραπάνω διαδικασίας;

Απάντηση του κ. Monti εξ ονόματος της Επιτροπής (13 Μαΐου 1997)

Η Επιτροπή με βάση τις πληροφορίες που διαθέτει, σχετικά με την παροχή εξωτερικών υπηρεσιών συμβουλών στο δήμο της Ρώμης για το στάδιο σχεδιασμού των δραστηριοτήτων αναδιάρθρωσης, μετατροπής και ενδεχόμενης επαναξιοποίησης μέσω της ιδιωτικοποίησης του δημοτικού οργανισμού ενέργεια και περιβάλλον (ACEA), δεν θεωρεί ότι αποτελεί περίπτωση παραβίασης των κοινοτικών κανόνων για τους δημόσιους διαγωνισμούς ως προς τη δημοσιότητα.

Η ανακοίνωση σχετικά με την ανάθεση αυτού του διαγωνισμού δημοσιεύθηκε στην Επίσημη Εφημερίδα των Ευρωπαϊκών Κοινοτήτων ((ΕΕ S 103 της 31.5.1996 )). Το ύψος της σύμβασης είναι 327.726.000 λιρέτες χωρίς ΦΠΑ, δηλαδή χαμηλότερο από το όριο εφαρμογής της οδηγίας 92/50/ΕΟΚ ((ΕΕ L 209 της 24.7.1992 )).

Βέβαια, βάσει του άρθρου 7, παράγραφος 1 της οδηγίας 92/50/ΕΟΚ το ποσό που θα πρέπει να ληφθεί υπόψη για την εφαρμογή στις οδηγίες είναι το εκτιμώμενο ποσό και όχι το ποσό της ανάθεσης. Για το λόγο αυτό, η Επιτροπή θα έλθει σε επαφή με τις ιταλικές αρχές ώστε να ελέγξει ποιό ήταν το εκτιμώμενο ύψος της σύμβασης. Μόνο στην περίπτωση όπου το εκτιμώμενο ποσό θα ήταν ίσο ή μεγαλύτερο από το όριο εφαρμογής της παραπάνω οδηγίας θα υπήρχε υποχρέωση για το δήμο της Ρώμης να αποστείλει την εν λόγω πρόσκληση υποβολής προσφορών στην υπηρεσία Επισήμων Εκδόσεων των Ευρωπαϊκών Κοινοτήτων.